# Балин

### от Уикипедия, свободната енциклопедия

Балин (на английски: Balin) е водач на джуджетата във фантастичната Средна земя на британския фентъзи писател Джон Роналд Руел Толкин. Той е син на Фундин и по-голям брат на джуджето Дуалин. Роден е през 2763 г. от Третата епоха на Средната земя. Балин участва в пътешествието до Самотната планина, което е описано в романа „Хобитът“. Там той пътува заедно с Билбо Бегинс, Торин Дъбощит, Гандалф и единадесет други джуджета.

Внимание: Материалът по-долу разкрива сюжета на произведението!

Балин е част от дванайсетте джуджета, които тръгват заедно с Торин Дъбощит, за да убият дракона Смог и да освободят Самотната планина. В „Хобитът“ Балин е второто по ред джудже, което пристига в дома на Билбо Бегинс. Преди него пристига единствено неговия брат Дуалин. Балин и Дуалин свирят на виола. От джуджетата, които участват в пътешествието описано в Хобитът, Балин е втория по възраст след Торин Дъбощит.

В романа за Балин се казва, че той винаги е нащрек. Той първи забелязва огъня на троловете и първи разбира за приближаването на елфите от Мраколес. Билбо Бегинс успява да се доближи до групата незабелязан от Балин, след като успява да избяга от гоблините в Мъгливите планини, но тогава Билбо е скрит от магията на Единствения пръстен, който той намира точно преди това. След този случай Балин започва да изпитва уважение към уменията на Билбо Бегинс. Балин е единствения от групата, който пожелава да слезе в бърлогата на дракона Смог заедно с Билбо Бегинс. Балин също така е единственото джудже от групата, за което е известно че след края на пътешествието е посетило Билбо в Торбодън.

През 2989 г. Т.Е. Балин напуска Еребор и прави опит да освободи Мория от орките, които са се заселили там. Заедно с него отиват и джуджетата Флои, Оин, Ори, Фрар, Лони и Нали. През 2994 г. Т.Е. Балин е убит от оркски стрелец в Мория.

Във „Властелинът на пръстените“ Фродо Бегинс и другите от Задругата на пръстена откриват гроба на Балин, докато се опитват да преминат през Мория.

## [редактиране] Родословие на Балин

                           Фарин
                             |
                    -----------------------
                     |                   |
                   Гроин              Фундин
                     |                   |
                     |                   |
           ----------------        -----------------
            |            |          |             |
            |            |          |             |
           Оин         Глоин       Балин         Дуалин
                         |
                         |
                       Гимли

Джуджета от Средната земя
Азагал | Балин | Бифур | Бомбур | Борин | Бофур | Дайн I | Дайн II | Дис | Дори | Дуалин | Дурин | Гамил Зирак | Гимли | Глоин | Гроин | Грор | Кили | Лони | Найн I | Найн II | Найн син на Грор | Нали | Нар | Нарви | Нори | Оин | Ори | Телчар | Торин I | Торин II Дъбощит | Торин III | Трейн I | Трейн II | Трор | Фили | Флои | Фрар | Фрерин | Фрор | Фундин
Кралства на джуджетата
Железни хълмове | Хазад-Дум | Самотна планина | Ногрод

| В Портал Фентъзи можете да намерите още много страници за фентъзи.

Взето от „http://bg.wikipedia.org../../../%D0%B1/%D0%B0/%D0%BB/%D0%91%D0%B0%D0%BB%D0%B8%D0%BD.html“.

Категории: Джуджета от Средната земя

##### Views

- Статия
- Беседа
- Текуща версия

##### Търсене

##### На други езици

- Català
- English
- Français
- Nederlands
- Norsk (bokmål)
- Polski
- Português
- Slovenščina